Odense Adresse-Contoirs Efterretninger, 1846-03-02
Kbhposten beretter, at da den holsteenske Bonde stands Deputation i December f. A. var i Kjøbenhavn for at overrække Kongen Petitionen om "Almindelig Værnepligt, saae de Eckersbergs bekjendte Malerie Ophævelsen af Livegenskabet under Kong Christian VII paa Galleriet. De henvendte sig til Professor Eckersberg for at bede om en Copi, som han strax var villig til, og have senere ladet den lithographere i Hamborg. Det udkommer med følgende Underskrift: "Die Aufhebung der Leibeigenschaft unter König Christian VII, die Grundlage der geistigen Entwickelung und gleichen Berechtigung des Bauernstandes. Jur Erinnerung an die Bestrebungen des Bauernstandes in Dannemark und den Herzogthumern Schleswig und Holstein im Jahre 1845. Jur Forderung allgemeinen Wehrpslicht, so wie an die Versicherung Christian VIII das er den Bauerstand jedem andern Stand gleich achte und gleichstelle." Da Committeen ønsker at give Bondestanden et Blad i Hænde, som minder den om den egentlige Grundsteen til dens aandelige Fremskriden, saa er det ogsaa deres Ønske, at deres Brødre i Danmark, der saa smukt arbeide Haand i Haand med dem, ville kunne erholde Exemplarer deraf, og de have derfor foreløbigen taget 200 Aftryk med dansk Text. Prisen bliver 1 Mk. 8 s. Courant eller 76 s. Dansk, Fra Kiel hedder det under 24 Febr. i Kiel. Cor af s. D.: "Jfølge en Klage, som Kirkeprovsten for Kiels Provsti, Overconsistorialraad Dr. Harms skal have indgivet paa høiere Steder over Medudgiveren af Norddentsche Monatschrift, som interimistisk ansat Lærer, ved den læde Skole her, Cand. theol. Greves Troes retning, var i de sidste Dage af forrige Uge Kirkeprovst Nielsen fra Slesvig her efter Regjeringens Ordre, for at holde et Colloquium med Candidat Greve om hans dogmatiske Anskuelser. Denne har, som det synes, paa det Beredvilligste underkastet sig dette, der har fundet Sted. Om dets Udfald, og nærmest om Provst Nielsens Mening, ere modsigende Rygter i Omløb." Det i Kjøbenhavn bestaaende Totalafholdenhedsselskab har med dette Aar begyndt Udgivelsen af et Ugeblad: "Menneskevennen, i hvis nyeste Nummer meddeles følgende lille Festberetning, der er ledsaget med et Par tilsvarende Sange: "Søndagen den 15 Februar 1846 om Aftenen Kl. 7 havde en af Bestyrerne for Totalafholdenhedsselskabet arrangeret et Festmaaltid, hvori nogle og halvtredsindstyve Medlemmer (hvoriblandt en stor Deel Damer) deeltoge. Denne Fest var sikkert den første, der nogensinde af saa stort Antal Deeltagere har været afholdt i Danmark, hvorved hverken Viin eller anden stærk Drik er bleven nydt, og den afgav et fortræffeligt Beviis paa, at et Selskab kan more sig ypperligt, drikke Skaaler o. s. v. og at en oprømt behagelig Stemning kan være herskende uden Brug af de berusende Drikke. Ved Midnat skiltes Man ad efter at have tilbragt Aftenen i en munter Kreds ved et velbesat Bord og uden at Man behøvede at frygte for Hovedpine og Jldebefindende den næste Dag. Ved Bordet tømtes den første Skaal for Hs. Maj. Kongen, derpaa fulgte Skaaler for Hs. Maj. Dronningen, Hs. K. H. Kronprindsen, for Afholdenhedssagens Fremgang i Danmark og Selskabets Stifter, og flere andre, hvorved adskillige Boller varm Limonade bleve tømte Natten imellem sidste Fredag og Løverdag fortæller Hjørring Avis – er i Egnen af Hjørring bleven seet en Jldkugle, der tilsyneladende var halv saastor som Maanen og, lidt nedenfor Zenith, bevægede sig ganske langsomt i sydlig Retning, efterladende en, i Førstningen noget kort, men siden længere Halle. Da den kom i Nærheden af Horizonten, brast den og deeltes ligesom i 4 a 5 Stjerner, der snart udsluktes. Luftsynet varede i 15 a 20 Secunder og lyste som det allerklareste Maaneskin, uagtet Himlen for en Deel var bedækket med Skyer. (Det selvsamme Luftsyn er af Folk, som færdedes paa Veiene, ogsaa seet i Randers-Egnen.) Chausseearbeidet mellem Apenrade og Flensborg er nu ogsaa begyndt i Nærheden af førstnævnte Stad. - J et af Apenrades Nabosogne ægteviedes forleden et Brudepar, af hvilket Bruden var 78 og Brudgommen 32 Aar.